M.I.U. Album

M.I.U. Album er det 22. studioalbumet fra The Beach Boys, utgitt i september 1978. Albumets tittel er hentet fra innspillingsstedet Maharishi International University i Fairfield i Iowa. 

Albumet ble betegnet som en kunstnerisk og kommersiell fiasko, og kom ikke høyere enn 151. plass på Billboard 200 i USA. I Storbritannia kom ikke albumet engang inn på UK Albums Chart.

Bakgrunn
Albumet er bandets siste på Reprise Records. Brian Wilson, Mike Love og Al Jardine medvirker på samtlige låter, mens Carl og Dennis Wilson medvirker minimalt. Carl var motstander av ideene til albumet, mens Dennis var opptatt med innspillingen av sitt soloalbum Pacific Ocean Blue. 

Brian Wilson fikk igjen stadig større problemer med sin sykdom og sitt misbruk av kokain. Opprinnelig var det meningen at han skulle produsere albumet, men det ble snart klart at han ikke var i stand til å ta på seg en slik oppgave. Han slet både fysisk og psykisk, og trakk seg igjen gradvis tilbake. Dermed tok Al Jardine og Ron Altbach seg av produseringen.

Bandet hadde i september 1977 startet innspillinger av det som skulle blitt julealbumet Merry Christmas from The Beach Boys, da de fikk beskjed av Reprise Records at de måtte spille inn et «ordentlig» studioalbum for å fullføre kontrakten. Dermed fikk en flere sanger om snø, vinter og jul nye tekster, og nye sanger ble skrevet i all hast.

Sporliste

Side en
«She's Got Rhythm» (Brian Wilson, Mike Love, Ron Altbach)     
«Come Go with Me» (C. E. Quick) 
«Hey Little Tomboy» (B. Wilson)
«Kona Coast» (Al Jardine, M. Love)
«Peggy Sue» (Buddy Holly, Jerry Allison, Norman Petty)
«Wontcha Come Out Tonight» (B. Wilson, M. Love)

Side to
«Sweet Sunday Kinda Love» (B. Wilson, M. Love)
«Belles of Paris» (B. Wilson, M. Love, R. Altbach)
«Pitter Patter» (B. Wilson, M. Love, A. Jardine)
«My Diane» (B. Wilson)       
«Match Point of Our Love» (B. Wilson, M. Love) 
«Winds of Change» (Ron Altbach, Ed Tuleja)

Personell
Brian Wilson – gitar, keyboard, vokal
Al Jardine – bass, gitar, vokal
Mike Love – vokal
Carl Wilson – gitar, keyboard, vokal
Dennis Wilson – trommer, vokal
Andre medvirkende
Ron Altbach – keyboard, saksofon
Billy Hinsche – gitar
Brian Stanley – bass
Ed Carter – bass, gitar
Chris Middaugh – pedal steelgitar
Gary Griffin – keyboard
Mike Kowalski – trommer, perkusjon
Michael Andreas – saksofon
Lance Buller – saksofon
John Foss – saksofon
Charles Lloyd – saksofon
Charles McCarthy – saksofon 
Rod Novak – saksofon
Bob Williams – saksofon

Eksterne lenker   
 

The Beach Boys-album
Musikkalbum fra 1978